Vilabòsc e La Valeta
Vilabòsc e La Valeta, Vilaboé e La Valeta, Vilabòsc La Faieta o Vilabòsc (de La Valeta) (veire la partida toponimia; Villebois-Lavalette en francés) es una comuna de Charanta occitana, situada dins lo departament de Charanta e la region de Novela Aquitània.

Geografia

Comunas limitròfas

Toponimia
Las fòrmas ancianas sont Villa Boast en 1242, Villebone, Villa Boen, Villaboen en 1242, Villaboe en 1243, Villamboe en 1333, Villabohe en 1246, Villabovis, Villa bovis.

Segon daus uns, l'origina dau nom de Vilaboé seriá villa Bovis, « dau buòu », domeni gallo-roman long de la viá Santes-Peireguers. Segon Dauzat que s'apièja sus Foerstemann, d'après la fòrma anciana Villa Boast, poiriá s'agir d'un nom germanic de persona Baudast o Bodenus. L'afixe villa significa « domeni, granda propietat ».

Lo nom se seriá mudat en Villa Boé (prononciation [vilabo'e, -'bwe]. Coma bois (« bòsc, seuva » en francés) se prononciava bòé (o boé), son nom fuguet francizat en Ville-bois ou Villebois. Se vei donc qu'etimologicament i a pagun rapòrt emb bòsc. La traduccion Vilabòsc  es donc una error incomprensibla.

Lo duc d'Épernon, Jean-Louis de Nogaret de La Valette (Joan Loís de Nogaret de La Valeta), cabdèt de Gasconha puei governador de l'Engolmés e crompaire dau chasteu, donèt lo nom de La Valette (La Valeta) à Vilaboé en 1622 quand l'erigiguèt en duchat-pairia.

La comuna es creada jos lo nom de La Valette en 1793, dau nom de la paròquia, puei venguet Lavalette au cors dau segle XIX, davant de venir Villebois-Lavalette en 1861. Aus segles XVIII e XIX, La Valeta (La Valette, Lavalette) èra sustot lo nom de la vila entretant que lo chasteu gardava lo nom de Vilaboé (Villebois).

Determinacion dau nom occitan
Coma i a pas de certitud sus l'etimologia exacta (Baudast o Bodenus ?), la sola solucion es d'escriure foneticament : Vilaboé (puslèu que Vilaboè, improbable dins la fonetica dau Creissent). La Valeta s'impausa sens discussion. Lo chasteu es dins lo borg, lo borg prenguèt alternativament los noms de Vilaboé e de La Valeta, seriá absurde de metre la conjoncion e coma per lo cas de doas paròfias unidas dins una comuna. Donc Vilaboé La Valeta (o Vilaboé-La Valeta ?).

Istòria
La Valeta foguet sieti de duchat-pairiá en 1789, emb 18 parròfias (o partidas) dependentas.

Administracion

Lista daus maires

 Abans la refòrma cantonala de 2014, aplicada en 2015, la comuna èra canton; aura, es dau canton de Tude-et-Lavalette (en francés).

Demografia

 2013 : 749 abitants (104 ab/km²)

Luecs e monuments

Personalitats liadas a la comuna

Veire tanben

Liams connexes
 Comunas de Charanta

Liams externes

Nòtas e referéncias

Comuna de Charanta
Comuna de la Charanta Occitana
Comuna d'Engolmés
Comuna de Perigòrd